През 1693 г. е издигнат до най-високия чин в армията - маршал. Бие се смело в битката при Неервинден под командата на херцог дьо Люксамбур, а след неговата смърт в началото на 1695 г. поема командата на армията във Фландрия. За внимателния наблюдател, който следи следващата кампания, би станало ясно, че не е достатъчно способен военачалник - не веднъж и два пъти е надхитрен от Уилям III. Английският крал успява дори да превземе Намюр под носа му, но тъй като не се стига до явно поражение, Луи ХІV продължава да се заблуждава относно качествата на Вилроа.